text: Neix una entitat per potenciar el luxe a Andorra i atreure marques de renom - Poble Andorrà
  Elite Excellence Andorra és una entitat sense ànim de lucre i Govern hi dóna suport
  Un moment de la presentació d'Elite Excellence Andorra.
  Elite Excellence Andorra, una entitat sense ànim de lucre, que té com a objectius fomentar el luxe i l'excel·lència al Principat s'ha presentat aquest dimarts. La presentació ha comptat amb l'assistència del ministre de Presidència, Economia i Empresa, Jordi Gallardo; el sotsdirector general Banca País d'Andbank, Josep Maria Cabanes, i el director de màrqueting de la Federació Espanyola del Luxe i director del projecte Andorra, Kevin de Ribes. Durant l'acte s'ha destacat la importància de fer una tasca conjunta entre els àmbits públic i privat amb la finalitat de convertir Andorra en una destinació turística d'excel·lència.
  Així, s'ha posat en relleu que des d'Elite Excellence s'impulsaran diferents iniciatives com ara fomentar l'atractiu del país, atreure firmes de luxe, buscar sinergies, activar accions que enriqueixin les experiències del consumidor i que aquest trobi a Andorra un lloc únic on satisfer no només la seva afició per l'esport i la natura, sinó també un indret per a les seves compres i per gaudir del luxe.
  Tal com s'informa a través d'un comunicat, el Govern dona suport a la iniciativa i hi haurà un treball conjunt "per enfocar els esforços en la mateixa direcció, així com amb les diferents institucions del país."
  De Ribes ha agraït la implicació des del primer moment d'Andbank i ha destacat que considera que "el Principat té els suficients ingredients per convertir-se en el punt de referència d'aquest marc al Pirineu". I ha afegit que "és un país que ja té molts agents del sector de luxe i que amb coordinació i cooperació, pot arribar a ser un Mònaco entre muntanyes. Andorra encara és un estat per explorar, per a molts visitants i inversors. Potenciant la imatge de país i la seva excel·lència podrem aconseguir, que el seu atractiu sigui encara més gran".
  Una volada de coloms… Gallardo made in
  HombreFeliz says:
  Espero que no pase como en la cerdanya y que poco a poco las "clases" obreras se vean desplazadas a zonas "marginales" lejos de sus puestos de trabajo con alquileres abusibos o lo que es peor que literalmente el "populacho" se tenga que marchar porque el nievel de vida suba tanto que sea inviable vivir con 1000.